GiliGold/VAD_KnessetCorpus huggingface dataset:
יגאל גואטה: מתקשר אלי אברך מרכסים.
יגאל גואטה: אני בדיוק מטגן שניצלים לאשתי.
יגאל גואטה: הוא אומר לי: תקשיב, האוטובוס האחרון יצא לבני ברק בשעה 1:00 ואין אוטובוסים ועומדים כאן שלושים אברכים בתחנה.
יגאל גואטה: התקשרתי למי שצריך להתקשר, שלחו אותי לעוד טלפון, תוך חצי שעה הגיע אוטובוס.
<דרור גנון: ביום יום אין בעיה של שירות, יש שירות מאוד טוב והוא שירות שקיים לכל הארץ ונותן את המענים ואנחנו כל הזמן משדרגים ומשפרים.
<דרור גנון: יש שונות של ביקושים בימי שישי ומוצאי שבת ויש נטייה במגזר החרדי להגיע לבית של האימא כמה שיותר קרוב לפני שבת כדי לא לשגע אותה, ואייכלר יודע על מה אני מדבר.
<דרור גנון: בכל זאת משפחוות חרדיות ברוכות ילדים והנטייה היא לגרום להם להגיע כמה שיותר קרוב לכניסת השבת ואז מה שקורה זה שבנסיעות האחרונות המוני נוסעים יוצאים לתחנות ולפעמים יש בעיה לצפות את כמות הנוסעים ביחס לכמות השירות.
<דרור גנון: זה לא משהו שהוא שגרתי בתחבורה הציבורית.
<דרור גנון: ברוב המקרים המוחלט אנחנו מעמידים רזרבות ואנחנו כל הזמן מגדילים אותן, אבל לפעמים גם קורות תקלות.
ישראל אייכלר: זה לא לפעמים.
ישראל אייכלר: זה קבוע.
ישראל אייכלר: אדוני השר, זה קבוע.
<<שר התחבורה והבטיחות בדרכים ישראל כ"ץ: > אנחנו ניתן בעניין הזה תשומת לב.
ישראל אייכלר: גם לגבי הכותל המערבי, דרור, אתה יודע כמה דיונים היו לנו לגבי הפקקים לשם.
אלי אלאלוף: ברשותך, נמצא כאן נציג הנכים שרוצה לשאול שאלה.
<דן קדרון: אני מתנו יד לחירשים, נכים למען נכים, עוזרו של משה בר.
<דן קדרון: תודה רבה לכבוד היושב ראש ותודה לשר על כל מה שאתה עושה, שזה פשוט שינוי אותו אי אפשר לתאר.
<דן קדרון: תמשיך.
<דן קדרון: כל הכבוד.
<דן קדרון: יש אוכלוסייה אחת, כבוד השר וכל הפורום המכובד שנמצא כאן, שתמיד שוכחים אותה ואלה הם הנכים.
<דן קדרון: אנחנו מקבלים הרבה תלונות על כך שאוטובוסים עוברים ולא מעלים נכים.
<דן קדרון: הנכה מחכה, עובר אוטובוס אחד, אוטובוס שני, אוטובוס שלישי לא מעלים אותו.
<דן קדרון: אני מברך את כולכם, תמשיכו כבוד השר, מדהים מה שאתה עושה, אבל אל תשכחו את האנשים עם המוגבלויות, את הנכים.
<<שר התחבורה והבטיחות בדרכים ישראל כ"ץ: > לא נשכח.
<דן קדרון: אם תעזרו להם, אני באמת מודה לכם בשם הנכים, בשם כולם.
<דן קדרון: תודה רבה לכם ותודה רבה ליושב ראש.
<משה אמסלם: אני אתייחס לסוגיה שעלתה כאן לגבי מתן הנחות בקופות.
<משה אמסלם: ב-1 בינואר למעשה הרפורמה שהתחילה גרמה למהפכה טכנולוגית כאשר רוב השינויים היו ברכבת ישראל.
<משה אמסלם: לא הצלחנו טכנולוגית להסדיר שהכול יהיה מוכן ל-1 בינואר ולכן נתנו להם אורכה שלך חודש להסדיר את המכירה במכונות, תוך כדי תגבור הקופות.
<משה אמסלם: במשך חודש הם לא הצליחו לסיים את זה ולמעשה היום או מחר מכונות הכרטוס ידעו לספק את השירות כמו בקופות.
<משה אמסלם: זה יקרה מהיום או ממחר.
<משה אמסלם: לגבי הנכים, ברשותך השר, עלתה כאן הנקודה.
<משה אמסלם: שינוי התקנות שאתה מוביל, קיבלנו רק השבוע את ההיוועצות משר הפנים ואנחנו מחכים לשר האוצר.
<<שר התחבורה והבטיחות בדרכים ישראל כ"ץ: > לאן זה מוביל?
<<שר התחבורה והבטיחות בדרכים ישראל כ"ץ: מה זה יעשה?
<משה אמסלם: זה משפר את הנגישות, מוסיף תקנים חדשים, תקנות חדשות.
<<שר התחבורה והבטיחות בדרכים ישראל כ"ץ: > אל תשכחו את זה.
<<שר התחבורה והבטיחות בדרכים ישראל כ"ץ: זה דבר חשוב מאוד.
<משה אמסלם: הגשתם את זה לוועדת המשנה שלנו לענייני נגישות?
<משה אמסלם: התהליך הזה למעשה הוא בכפילות כי זה עבר בכנסת הקודמת והיה צריך לעבור עוד פעם.
<משה אמסלם: אנחנו בשלבים סופיים.
אלי אלאלוף: ברגע שזה יגיע אלינו, אני מבטיח לך שאילן גילאון יעשה את זה בצורה בהולה, רק תביאו את זה.
ישראל אייכלר: אני רוצה לציין שבביתר למשל, מה שאמר דרור זה נכון לגבי המשפחות שמגיעות כולן יחד, בביתר יש חברת קווים שמזרימה רכבות שלמות והיא עומדת בזה בלי שום בעיה.
<<שר התחבורה והבטיחות בדרכים ישראל כ"ץ: > חברות אוטובוסים.
אלי אלאלוף: אדוני השר, יש לי המלצה אחרת.
אלי אלאלוף: לצערי במשרד הזה עוברים גם נציגים של משרדים אחרים.
אלי אלאלוף: תנו להם קצת מהידע שלכם כי יש משרדים לצערנו אנחנו סובלים ואין לנו ברירה אלא לבקר אותם, מבלי לציין שמות אבל רובם זקוקים לעבודה שיטתית.
אלי אלאלוף: אנחנו בוועדה סובלים מאי תפקוד של מספר משרדים.
אלי אלאלוף: קרה עכשיו משהו מאוד מרגש עבורי.
אלי אלאלוף: אחותי הגדולה כאן.
אלי אלאלוף: היא רופאה בקזבלנקה והיא באה כי אתמול היה לנו שלושים לזכרו של אחי שנפטר.
אלי אלאלוף: אם כן, אחותי ויקי ובעלה רפאל.
יגאל גואטה: תגיד להם ברוכים הבאים בשם הוועדה.
אלי אלאלוף: סליחה על החריגה האישית.
אלי אלאלוף: באמת, אדוני השר, אנחנו מאוד שמחים.
אלי אלאלוף: אני למדתי הרבה וזה יחייב אותי ללמוד עוד יותר.
אלי אלאלוף: אנחנו נשמח בעוד כמה חודשים לחזור ולהבין את העשייה האדירה שלכם כי אני חושב, אם מותר לי להגיד כמי שנוסע ברכבת מבאר שבע, התחבורה היא דבר נדיר.
אלי אלאלוף: אם יש לי משאלה אחת, היא לקצר את זמני אתרי הבנייה בכביש.
אלי אלאלוף: לדעתי יש מקום לעשות את זה אבל היות והצוות שלך נראה מדהים, אני סומך על כך שהם מתמודדים גם עם הבעיה הזאת.
אלי אלאלוף: אם אדוני רוצה להגיד מילה, בבקשה.
ישראל אייכלר: יש בעיה של קבלנים שזוכים בבנייה ומתעכבים.
ישראל אייכלר: נקודה מאוד חשובה.
<<שר התחבורה והבטיחות בדרכים ישראל כ"ץ: > קודם כל, אני שוב רוצה להודות לך אדוני היושב ראש על שזימנת את הדיון החשוב הזה בהיבט מסוים בתחבורה שהוא ההיבט חברתי שמבחינתנו הוא ראשון במעלה.
<<שר התחבורה והבטיחות בדרכים ישראל כ"ץ: אלה גם היעדים שהגדרנו כבר ב-2009-2010, תכנית נתיבי ישראל.
<<שר התחבורה והבטיחות בדרכים ישראל כ"ץ: המוטיב המרכזי שלה הוא פיתוח הגליל והנגב והנסיעות ביניהם ולמרכז.
<<שר התחבורה והבטיחות בדרכים ישראל כ"ץ: זה דבר נדיר שממשלה מגדירה ומקדישה המון משאבים, עשרות מיליארדי שקלים, לדבר הזה.
<<שר התחבורה והבטיחות בדרכים ישראל כ"ץ: דבר שני.
<<שר התחבורה והבטיחות בדרכים ישראל כ"ץ: אני מאחל הצלחה לכל המשרדים.
<<שר התחבורה והבטיחות בדרכים ישראל כ"ץ: למדתי במשך השנים שכל אחד יתרכז במה שהוא אחראי עליו ויעשה את עבודתו, חוץ מתפקידי כשר בממשלה בתחומים ביטחוניים, מדיניים ואחרים שזאת כמובן עבודת צוות.
<<שר התחבורה והבטיחות בדרכים ישראל כ"ץ: אנחנו מגדירים את המדיניות ולכן גם אני מאוד שמח על הדיון ממנו גם למדנו.
<<שר התחבורה והבטיחות בדרכים ישראל כ"ץ: אנחנו פתוחים בפני הוועדה ויושב ראש הוועדה, באמצעות היושב ראש, להערות או דברים בהמשך.
<<שר התחבורה והבטיחות בדרכים ישראל כ"ץ: אנחנו גם נפנים את הדברים שהועלו כאן ותמיד ננסה לשפר את הדברים יותר ויותר.
<<שר התחבורה והבטיחות בדרכים ישראל כ"ץ: התחבורה הציבורית מהווה נדבך חשוב.
<<שר התחבורה והבטיחות בדרכים ישראל כ"ץ: אני שמח ששמענו גם נציגים מפריפריות, מקריית שמונה, חברת הכנסת, וראשי מועצות מהנגב ואחרים.
<<שר התחבורה והבטיחות בדרכים ישראל כ"ץ: צריך להבין שתחבורה ציבורית היא גם כבישים טובים.
<<שר התחבורה והבטיחות בדרכים ישראל כ"ץ: מאבק בתאונות דרכים, צריך לעשות כבישים בעיקר בפריפריה שם יש כבישים אדומים.
<<שר התחבורה והבטיחות בדרכים ישראל כ"ץ: לא יכולים להגיד לי אל תשקיע בכבישים, תשקיע במשהו אחר.
<<שר התחבורה והבטיחות בדרכים ישראל כ"ץ: זאת בדיוק אותה השקעה.
<<שר התחבורה והבטיחות בדרכים ישראל כ"ץ: הגרפים שיימסרו לכם במלואם מראים את גידול ההשקעה בתחבורה הציבורית.
<<שר התחבורה והבטיחות בדרכים ישראל כ"ץ: משפט לסיכום.
<<שר התחבורה והבטיחות בדרכים ישראל כ"ץ: התחבורה הציבורית היא כמו פאזל.
<<שר התחבורה והבטיחות בדרכים ישראל כ"ץ: הפאזל מורכב מהרבה דברים וכאשר הם מתחברים, התועלות באות לידי ביטוי.
<<שר התחבורה והבטיחות בדרכים ישראל כ"ץ: האוטובוס צריך להיות ברמה גבוהה ונגיש לכל סוגי האוכלוסייה כולל נכים, התחנה, התחנה המרכזית, הוא צריך לנוע בכביש תקין שהוא יכול לנוע בו, הוא צריך להיות מצויד במכשירי התרעה ובטכנולוגיות מצילות חיים ובנקודה הזאת אני לא אוותר ואנחנו נדחף את זה כי זה דבר שהוא קריטי ביותר.
<<שר התחבורה והבטיחות בדרכים ישראל כ"ץ: אחרי שיש תשתיות ודברים אחרים יש חינוך והסברה.
<<שר התחבורה והבטיחות בדרכים ישראל כ"ץ: בסופו של דבר, הפאזל הזה, כשהוא מתחבר, הוא נותן את התועלות והפאזל הזה הוא רכבות קלות, רכבות תחתית, אוטובוסים, המונית, מוניות השירות וכמובן הרכבות הקלות וכל שאר הדברים.
<<שר התחבורה והבטיחות בדרכים ישראל כ"ץ: אנחנו באמצע מהפכה שברור לי שהיא תושלם.
<<שר התחבורה והבטיחות בדרכים ישראל כ"ץ: אנחנו לא יכולים להיות בפחות מעשרים אחוזים שימוש בתחבורה הציבורית אלא אנחנו צריכים להיות פי שניים מזה, ודאי בתוך הערים ובין כל המקומות כמו שמקובל בעולם.
<<שר התחבורה והבטיחות בדרכים ישראל כ"ץ: זה הדבר שאנחנו עושים אותו ואנחנו נמשיך ונעשה את הדברים האלה כדי להביא לתוצאות האלה.
<<שר התחבורה והבטיחות בדרכים ישראל כ"ץ: אדוני, תודה רבה.
אלי אלאלוף: באמת תודה לכולם.
אלי אלאלוף: אנחנו דנים בתקנות הספנות (ימאים) (ציוות אניות וגוררות בצוות ישראלי), התשע"ו-2015.
<ענת מימון: בפני הוועדה מונחות כרגע תקנות הספנות.
<ענת מימון: יש את חוק הספנות שהוא קובע שבכלי שיט ישרתו ככל האפשר אנשי צוות ישראלים בלבד ויש הסמכה לקבוע תקנות בהן יהיו תפקידים מסוימים למספר אנשי צוות ישראלים שיהיו חייבים לשרת על כלי השיט.
<ענת מימון: תקנות בנושא היו קיימות עד 2010.
<ענת מימון: בזמנו זה הובא ג-2002 והוארך כל פעם בהוראת שעה.
<ענת מימון: אלה היו תקנות שקבעו את מינימום אנשי הצוות הישראלי שיהיה על כלי שיט ישראלים.
<ענת מימון: מאז שנת 2010 למעשה אין תקנות ומה שיש, זה רק הסעיף שאמרתי שקובע שככל האפשר יהיה ציוות של אנשי צוות ישראלים.
<ענת מימון: כרגע מובאות בפנינו תקנות שקובעות כהוראת קבע חובת ציוות גם לגבי אניות הפוקדות נמל בישראל, גם לגבי אניות שאינן פוקדות נמל בישראל וגם לגבי פעילות של ספנות חופית שאלה גוררות וזה משהו חדש שהוכנס שלא היה בתקנות שהיו בשנת 2002.
<ענת מימון: זה באופן כללי.
אלי אלאלוף: אני חייב הצהרה, וידוי אישי.
אלי אלאלוף: אין לי שום קשר לאלאלוף ספנות.
אלי אלאלוף: אני מרוקאי והם, נדמה לי, יוונים.
<יגאל מאור: כמו שאמרה היועצת המשפטית, אנחנו משנים את הסטטוס של הנושא הזה מהוראת שעה שהייתה בעבר, אחרי ששנתיים או שלוש שנים לא הייתה בתוקף והיא עוברת לנושא של תקנות.
<יגאל מאור: התקנות האלה מדברות על העובדה שכל כלי שיט ישראלי יהיה מחויב בשבעה אנשי צוות ישראלים, קברניט פלוס שישה, באנייה שפוקדת באופן סדיר את נמלי ישראל.
<יגאל מאור: אניות שמפליגות באוקיינוסים לא מגיעות לישראל, דהיינו, חוצות את האוקיינוס השקט הלוך וחזור עם דגל ישראלי או בשליטה ישראלית, יחויבו בקברניט פלוס שני אנשים.
אלי אלאלוף: הצטרף אלינו חבר הכנסת אורן חזן.
<יגאל מאור: התוספת לתקנות לעומת הפעם הקודמת הוכנסה לפי בקשה צודקת של איגוד קציני הים.
<יגאל מאור: הבקשה הייתה להכניס לנושא גם גוררות שעוסקות בפעילות בספנות חופית ובנמלי ישראל.
<יגאל מאור: הנושא הזה עלה גם לפני שר התחבורה וקיבלנו אותו בהבנה ובעניין.
<יגאל מאור: אלה התקנות שעומדות היום לפניכם אחרי כל הבדיקות שהיו.
<ענת מימון: אני אציין שהתקנות מובאות לוועדה בהתייעצות עם שר הכלכלה ויש גם ועדה מייעצת שחברים בה הגורמים הרלוונטיים שהמליצה על כך.
אלי אלאלוף: נמצא כאן נציג משרד הכלכלה?
אלי אלאלוף: התייחסותך.
<שלמה יצחקי: הממונה הראשי על יחסי עבודה במשרד הכלכלה.
<שלמה יצחקי: הייתה התייעצות של ראש הממשלה בתפקידו כשר הכלכלה ואנחנו מסכימים לתיקון התקנות.
<שלמה יצחקי: כמובן שראש הממשלה גם ציין, ואני מאמין שזאת גם עמדת שר התחבורה, שאנחנו מעדיפים שתמיד תהיה ככל האפשר וכמה שאפשר תעסוקה של ישראלים בספנות.
<שלמה יצחקי: כך כתב ראש הממשלה במכתבו לשר התחבורה.
<אבי לוי: יושב ראש האיגוד הארצי לקציני ים.
<אבי לוי: אנחנו מייצגים את הקצינים שמועסקים בלי השיט ואני אומר שזאת פעם ראשונה שאני בא לוועדה בנושא שקשור לימאים ואין לי מה להגיד.
ישראל כץ: אין לך משהו שלילי להגיד.
<אבי לוי: חמש שנים התגוששנו על כל מילה ועל כל מקום כשאנחנו רוצים כמה שיותר ישראלים והחברות סברו אחרת.
<אבי לוי: אני אומר שאודות להתערבות של שר התחבורה, נכנס כאן סעיף שמעולם לא היה שזה ציוות ישראלי בגוררת ישראלית.
<אבי לוי: זה נותן אופציה לעשרות מקומות עבודה לחיילים משוחררים ועל זה תודה.
<אבי לוי: בהמשך אתייחס לכל סעיף.
אלי אלאלוף: אין מה להתייחס.
אלי אלאלוף: אנחנו מאשרים את התקנות.
אורן אסף חזן: אדוני היושב ראש, משפט לפני שאני רץ לוועדת הכספים.
אלי אלאלוף: זה כבוד לנו.
אלי אלאלוף: פעם ראשונה אתה מופיע אצלנו.
אורן אסף חזן: זאת לא פעם ראשונה.
אורן אסף חזן: כנראה שאני לא עושה מספיק רעש.
אורן אסף חזן: הייתי אתך גם בדיונים על לרפואת שיניים.
אורן אסף חזן: הייתי בדיונים רבים.
אורן אסף חזן: אני אמנם לא חבר ועדה אבל אני מגיע לדיונים.
אורן אסף חזן: אני זוכר שעשיתי עם החברים שלי את הבקשה לדיון מהיר בנושא.
<אבי לוי: תודה על הדיון המהיר.
אורן אסף חזן: לא צריך להגיד תודה.
אורן אסף חזן: הכול בסדר.
אורן אסף חזן: להפך, אני רוצה להגיד תודה לשר שפעם אחר פעם אנחנו רואים שכשאתה לוקח משהו לידיים, כל הדיבורים נזרקים החוצה והצידה אלא נעשים מעשים.
אורן אסף חזן: באמת התקנת התקנות לאחר חמש שנים שלא נגעו בנושא בתמיכה שלך, זה פשוט הישג ענק שיש לו השלכות עצומות על הכלכלה, על העבודה, על השיח בחברה הישראלית.
אורן אסף חזן: אני באמת רוצה להגיד לך תודה.
אורן אסף חזן: אני מתנצל, אני חייב לרוץ להצביע בוועדת הכספים.
אורן אסף חזן: אם צריך משהו, כמו תמיד, אדוני יושב ראש הוועדה, אתה יודע, ו גם אתה כבוד השר, אני לרשותכם.
אורן אסף חזן: שמחתי לעזור ואני אשמח להמשיך לעזור.
אורן אסף חזן: תמשיך להביא בשורות טובות לעם ישראל.
ישראל כץ: משפט.
ישראל כץ: זה נושא שנמשך שנים וכל אחד ייצג כאן משהו.
אורן אסף חזן: ברשותך, אדוני השר, עוד מילה אחת.
אורן אסף חזן: אני חושב שאנחנו צריכים לבחון להפוך את התקנות האלה ולהרחיב אותן לא רק בצי הסוחר אלא בכלל בכל צי כלי השיט בישראל, כל מי שעוסק גם בצי החופי וגם אולי באסדות הגז.
אורן אסף חזן: בסופו של יום זה יכול להביא בשורה לכוח העבודה בישראל.
ישראל כץ: היה ויכוח שנמשך שנים וכל אחד ייצג, האחד את החברות המסחריות עם היועצים הכלכליים, ואיגוד קציני הים את העובדים הישראלים לגבי הספנות שנפעל בכל כוחנו כדי לשמר אותה גם בתנאים מאוד מורכבים.
ישראל כץ: בסופו של דבר אכן אחרי ויכוחים כאשר התקנות לא אושרו, אני ריכזתי דיון ובדיון עצמו נוצרה דינמיקה נכונה, כמו שקורה הרבה פעמים, והגיעו לעמק השווה.
ישראל כץ: ההתייעצות עם משרד הכלכלה כמובן השלימה את זה והיום אישור הוועדה נותן לזה גושפנקה שזה נהנה וזה לא חסר והדברים קורים ביחד.
ישראל כץ: אנחנו גם בונים עכשיו שני נמלים חדשים.
ישראל כץ: אנחנו הופכים את ישראל למרכז בין-לאומי של סחר ימי ויהיו כאן הרבה יותר עוסקים בתחום הזה.
ישראל כץ: לכן קביעת הכללים טובה עכשיו כדי לאפשר להיערך.
ישראל כץ: אני חייב גם לומר שאבי לוי, כיושב ראש איגוד קציני הים, גילה אחריות מאוד גדולה סביב נושא הרפורמה בנמלים בשעה שהוא הוביל למצב שהיום יש בכל נמל קיים מחלקת ים, שקציני הים הם הגורם המרכזי שמפעיל אותה מאחר שאנחנו רוצים תחרות, ובונים נמל מול נמל באשדוד ובחיפה.
ישראל כץ: הם הסכימו לעבור תחת חסות חברת נמלי ישראל שהיא כללית ולתת שירות בו זמנית לשני הנמלים בכל מקום ולא תחת נמל אחד.
ישראל כץ: זה מה שמאפשר את השלמת הרפורמה והתחרות שהיא רק תביא לעניין החברתי, להוזלת כל מוצר במדינת ישראל, לתוספת עובדים ולתוספת פעילות.
ישראל כץ: אנחנו עושים את מה שצריך מבחינה כלכלית תוך גילוי אחריות מצד העוסקים והתמורה החברתית, 99 אחוזים מהסחורות בישראל יוצאות ונכנסות דרך הנמלים ממכונית ועד עפרון או כל דבר שמייבאים אותו או מייצאים אותו.
ישראל כץ: זאת הוזלה על כל דבר שיהיה כאן וגורם לתחרות.
ישראל כץ: הם באמת גילו כאן אחריות.
ישראל כץ: אנחנו זוכרים מקרים בעבר שהדברים לא היו כך ולכן אני מברך אותם ומודה לאבי גם על העניין הזה.
אלי אלאלוף: אני מודה לכל האנשים שבאו לדיון הקצר והענייני.
<ענת מימון: אנחנו לא נקריא עכשיו.
<ענת מימון: יחסית זה סט ארוך.
<ענת מימון: אני כן מבקשת לצרף את זה לפרוטוקול הדיון כדי שיהיה ברור מה הנוסח עליו הוצבע בוועדה.
<ענת מימון: זאת הוראת קבע שהתחילה שלה היא שלושים ימים מיום הפרסום.
אלי אלאלוף: מי בעד אישור תקנות הספנות (ימאים) (ציוות אניות וגוררות בצוות ישראלי), התשע"ו-2015?
מאיר כהן: שלום לכולם, בוקר טוב, אני מצטער על האיחור.
מאיר כהן: בוקר טוב לצוות הוועדה, לאורחים, לחברי הכנסת טלי פלוסקוב ולאיציק שמולי.
מאיר כהן: הדיון, זה יהיה דיון קצר, אבל ממצה.
מאיר כהן: הדיון קשור להסכם בדבר תשלום מענק חימום חד-פעמי לזכאים לגמלה מכוח חוק הבטחת הכנסה, שהגיעו לגיל פרישה ושאינם זכאים למענק חימום בגין שנת 2015.
מאיר כהן: נוסח ההסכם נמצא במכתב שנשלח ליושב ראש ועדת העבודה, הרווחה והבריאות של הכנסת, ובעקבותיו הדיון הזה, מהשר חיים כץ ומחברי הכנסת שיושבים כאן.
מאיר כהן: אני אתן לחברי הכנסת, כל אחד, להגיד כמה מילים ואז נעבור לשמוע את אנשי הביטוח הלאומי ונסכם עד 11:30, נחרוג ב-5-10 דקות, נסכם את הדברים.
מאיר כהן: אני מאוד מבקש שיהיה דיון מאוד מאוד ענייני.
מאיר כהן: בבקשה טלי.
טלי פלוסקוב: אני דווקא חשבתי - - -
מאיר כהן: אתה סולח לי שאנחנו נותנים לג'נטלמניות - - -
טלי פלוסקוב: תודה, תודה.
טלי פלוסקוב: כיף להרגיש פה באולם הגדול הזה.
טלי פלוסקוב: אדוני היושב ראש, אני מאוד שמחה על קיום הדיון הזה.
טלי פלוסקוב: אגב, אני חשבתי שקודם ניתן למשרד הרווחה או לביטוח הלאומי שנמצאים פה להציג לנו.
טלי פלוסקוב: אני חושבת שהנושא הוא חשוב, אנחנו פה מדברים על אנשים שמתקשים.
טלי פלוסקוב: אני כל זמן חושבת איך לבחור מילים כדי לא לפגוע באנשים האלה, כי כל אמירה של שנזקקים, מסכנים, זקנים – הם משפטים שהם פוגעים ולכן אני נורא זהירה באמירות האלה.
טלי פלוסקוב: אני חושבת שכל עזרה שתגיע לאנשים האלה, בעצם הם מקבלים ממדינת ישראל השלמת הכנסה או הבטחת הכנסה כדי להתקיים בכבוד, היא מאוד מאוד מבורכת.
טלי פלוסקוב: זה המקום לברך את שר הרווחה חיים כץ על התוספת שכרגע מציגים לנו.
טלי פלוסקוב: אני מאוד אשמח לשמוע על המנגנון שבעצם יזכה את האנשים בתוספת הזאת.
מאיר כהן: איציק בבקשה.
איציק שמולי: אדוני היושב ראש, קודם כל צריך לברך את שר הרווחה על המהלך הזה.
איציק שמולי: הנושא של קשישים שקופאים מקור זה נושא כאוב.
איציק שמולי: צריך להגיד את האמת, הוא לא הולך להיפתר בעקבות הצעד הזה, אבל זה צעד אחד קטן בכיוון הנכון.
איציק שמולי: יש בעיה, היום הביטוח לאומי נותן מענק של כ-500 שקלים לקשישים שמוגדרים מקבלי הבטחת הכנסה וגרים באזור קר.
איציק שמולי: מה הבעיה, שגם קצת מעל הבטחת ההכנסה יש קשישים שקופאים מקור.
איציק שמולי: בסוף, רוב הישובים במדינת ישראל לא נמצאים בתוך מה שנקרא 'אזור קר'.
איציק שמולי: אני אומר לכם, אני ביקרתי ניצולי שואה גם בשבוע האחרון גם בפתח תקוה וגם מקומות נוספים שלא מוגדרים קרים.
איציק שמולי: אתה נמצא בבית של ניצולת שואה והיא אומרת לך: 'שמע, קר לי, אני לא מתקלחת במקלחת, אני מתקלחת עם סיר מים רותחים בחדר כי אני לא יכולה במקלחת, הבית קפוא'.
איציק שמולי: לכן אני אומר כשמגיע צעד כזה כמובן שצריך לברך עליו, זה צעד בכיוון הנכון בעיקר ולא בגלל הסכום, בגלל שהוא מגדיל במשהו את מעגל הזכאות, אבל צריך לזכור עם מה אנחנו מתמודדים.
איציק שמולי: אדוני היושב ראש, היום לפי הנתונים של קרן הרווחה, 27% מניצולי השואה לא מחממים את הבית שלהם בתקופות החורף בגלל עלויות החשמל.
איציק שמולי: המהלך הזה הוא מהלך של כל האזרחים הוותיקים ולא רק של ניצולי השואה.
איציק שמולי: אבל, בקרב האזרחים הוותיקים הבעיה היא אפילו חמורה יותר.
איציק שמולי: לפי הדוח של מכון ברוקדייל של הג'וינט כ-40% של אנשים שעברו את גיל 65 ומעלה, פשוט הם נמנעים מלחמם את הבית שלהם בחודשי החורף.
איציק שמולי: זאת תמונת המציאות של החברה הישראלית.
איציק שמולי: היום אנחנו עושים תיקון מאוד מאוד קטן.
איציק שמולי: אני מאוד מקווה שיהיה לזה גם המשך, כי הבעיה הולכת להישאר בעינה.
מאיר כהן: אני מבקש לשמוע את אנשי הביטוח הלאומי.
מאיר כהן: שלומי מור, בבקשה.
שלומי מור: תודה אדוני.
שלומי מור: אנחנו מביאים בפניכם הסכם מכוח סעיף 9, שעל פי חוק הביטוח הלאומי חלה חובת היוועצות בוועדה.
שלומי מור: כפי הוצג פה על ידי חבר הכנסת, אכן מדובר בתשלום מענק חד-פעמי בגין שנת 2015 למי שהיום על פי החוק אינם זכאים לאותו מענק שעומד על כ-550 שקלים, ואכן הוא מגודר למי שגר באזורים קרים.
שלומי מור: "אזורים קרים" זו הגדרה שנקבעה יחד עם השירות המטאורולוגי וכשמה כן היא.
שלומי מור: המענק נועד לסייע לאותם אנשים שגרים באזורים קרים במיוחד במדינתו.
שלומי מור: המענק הזה שאנחנו מדברים עליו עכשיו מבקש לפרוס רשת רחבה יותר ולעסוק בכל מי שלא קיבלו את המענק.
שלומי מור: קרי, אינם גרים באותם אזורים קרים.
שלומי מור: החוק לא מתייחס אך ורק לזכאי הבטחת הכנסה, הוא מתייחס גם לקבוצות נוספות שחששו שיפלו בין הכיסאות.
שלומי מור: מדובר על קשישים שמקבלים קצבת זקנה בגובה נכות - - -
מאיר כהן: מדובר באזרחים וותיקים שמקבלים קצבת זקנה, מדובר בנכה, מדובר במי שזכאי להטבות נלוות כאמור בסעיף 13(1)ב' לחוק ניצולי שואה וגם מי שזכאי להטבות נלוות בסעיף 14ד' לחוק נכי המלחמה בנאצים.
מאיר כהן: אלו שלושת הקבוצות.
שלומי מור: הוסיפה גם היועצת המשפטית של הוועדה את חוק נכי רדיפות הנאצים.
שלומי מור: אז יש לנו את נכי המלחמה בנאצים, נכי רדיפות הנאצים וחוק ניצולי שואה יחד עם האזרחים הוותיקים שמקבלים קצבת זקנה לנכה.
שלומי מור: ככה אנחנו מבקשים לכסות את כל האוכלוסייה שזכאית להטבות בדומה למי שמקבלים הבטחת הכנסה.
שלומי מור: המענק כאמור הוא חד-פעמי בשיעור של 180 שקלים.
שלומי מור: אכן זו פסיעה ראשונה בכיוון הנכון כמו שנאמר כאן - - -
איציק שמולי: זה חד-פעמי שנתי או חד-פעמי שנתי מעכשיו ואילך?
שלומי מור: זה חד-פעמי.
שלומי מור: חד-פעמי - - -
איציק שמולי: כלומר, רק לשנה אחת.
טלי פלוסקוב: לשנה הזאת.
טלי פלוסקוב: כלומר, לשר יש עדיין סמכות כל שנה לקבל החלטה כן או לא.
טלי פלוסקוב: אפשר כמה שאלות?
שלומי מור: חשוב שנציין שזה הסכם שנעשה מול האוצר.
שלומי מור: זאת אומרת, זה חייב להיעשות בהסכמה מלאה של האוצר.
טלי פלוסקוב: ויש הסכמה של האוצר אני מבינה.
שלומי מור: כן, למה שנאמר פה כרגע, כמובן שיש.
איציק שמולי: אני רוצה לשאול אתכם אם לגבי, כאילו טיפה על המדינות רק להוסיף משפט אחד.
איציק שמולי: לפי מה שאני מבין הורדו ישובים ממפת האזורים הקרים.
איציק שמולי: עכשיו שתבין אדוני היושב ראש, ישובים כמו - - -
מאיר כהן: אני מכיר את הסוגיה הזאת.
מאיר כהן: אני רציתי לשאול למה לא הביאו בפנינו, כאן אני מצפה מהביטוח הלאומי, זו סוגיה מאוד חשובה.
מאיר כהן: השינויים במפת היישובים הקרים - - -
איציק שמולי: תראו, אם יישוב כמו אבו סנאן, אם יישוב כמו דלית אל-כרמל, יישוב כמו מצפה רמון שאתה מכיר היטב שיש איזו אשליה בגלל שזה בדרום או במדבר לא קר שם, קפוא שם.
מאיר כהן: 500 מטר לגבוה.
מאיר כהן: ביום חמישי שעבר אני הייתי במצפה רמון, אם הטמפרטורה בדימונה הייתה 24 מעלות, במצפה רמון 17 מעלות בשעות היום.
מאיר כהן: בבקשה תמשיך.
איציק שמולי: נאות גולן ברמת הגולן, ראש פינה ושלומי בגליל, כחל בגליל העליון.
איציק שמולי: כאילו מה, השירות המטאורולוגי לא יודע שקר ברמת הגולן, הוא לא יודע שקר - - -
מאיר כהן: סומך, תקשיב בבקשה אדוני.
איציק שמולי: אלה יישובים שהיו בתוך הרשימה והוצאו כי לטענת מישהו או בביטוח הלאומי או בשירות המטאורולוגי - - -
מאיר כהן: אני לא רוצה לקלקל את החגיגה, אבל לי יש תחושה שהורידו ממקום אחר ונותנים כמשהו דרמטי.
מאיר כהן: טוב שאתה עולה על הנקודה הזאת.
מאיר כהן: בבקשה שלומי.
שלומי מור: כיוון שזה לא נושא הדיון קשה להשיב בצורה מאוד סדורה.
שלומי מור: אני רק אומר, הקביעה של היישובים האלה נעשתה בהתבסס על נתונים מהרשות המטאורולוגית, על פי הנתונים המטאורולוגים.
שלומי מור: הפחתה או הוספה שלהם, נכון שהייתה לפני זמן לא ארוך, אבל במובן מסוים מה שאנחנו עושים כאן בא לפצות למי שהופחתו מאותה אוכלוסייה.
מאיר כהן: כן, הבנו.
מאיר כהן: אדוני היושב ראש, אם אפשר שהוועדה רק תקבל - - -
לבנה עזרא: אני יכולה להתייחס?
מאיר כהן: שנייה, לבנה אני אתן לך.
מאיר כהן: אני חושב שזו בעצם שיחת היוועצות עם הוועדה.
מאיר כהן: אנחנו חייבים לפגישה הבאה.
מאיר כהן: אני כבר אומר, נמצא עוד חצי שעה, אני מבקש להעביר ליושב ראש, לאלי אלאלוף שלא נמצא כאן, למצוא עוד פרק זמן של רבע שעה-חצי שעה.
מאיר כהן: אתם תבואו עם נתונים למה שחבר הכנסת איציק אמר.
מאיר כהן: נתונים, לעשות מיפוי מחדש של האזורים הקרים.
מאיר כהן: אם הסתבר שבעצם לקחו אזורים שלמים, יישובים, מצפה רמון לדוגמה, אבו סנאן והורידו אותם, איך אומרים, לא הועילו חכמים בתקנתם.
מאיר כהן: כמו שאמר שמולי, האם החבר'ה בחיזוי לא יודעים שזה המצב של הישובים האלה?
מאיר כהן: לבנת בבקשה גברתי.
מאיר כהן: תגידי את שמך לפרוטוקול.
לבנה עזרא: עזרא לבנה, אני מנהלת תחום בכירה - - -
מאיר כהן: אז למה קראתי לך לבנת?
לבנה עזרא: לא נורא.
לבנה עזרא: כמי שטיפלנו בשעתו ביישום ההחלטה של השירות המטאורולוגי בהורדת האזורים הקרים בהתאם לסיכום עם האוצר, כל מי שנכלל במסגרת התיקון של הצו, כל מי שנכלל בעבר באזורים הקרים והורד, ימשיך לקבל את מענק החימום בסך 553 שקלים.
לבנה עזרא: חדשים שעברו לגור שם לא יקבלו.
לבנה עזרא: כל אלה שקיבלו בעבר - - -
חיזקיה ישראל: השיקול הוא מקצועי.
מאיר כהן: אני מכיר את זה ודווקא בגלל זה, זה מקומם על אחת כמה וכמה.
מאיר כהן: אז אנחנו מוצאים מצב ששני קשישים גרים, אחד עבר כי הבן שלו גר שם והוא לא מקבל, ואחד גר וכן.
מאיר כהן: בסדר, זה דבר שדורש תיקון.
מאיר כהן: אנחנו מבקשים שהנתון הזה יופיע לפגישה הבאה.
מאיר כהן: חיזקי, אתה עומד מאחורי הקלעים כהרגלך בקודש, מזיז הרים.
איציק שמולי: אני רק רוצה לחדד את הבקשה של הוועדה.
איציק שמולי: אנחנו נבקש ברשות היושב ראש לקבל את רשימת היישובים שהורדו ולמה הורד כל יישוב ובהסתמך על איזה שיקול מקצועי.
מאיר כהן: תודה רבה על ההערה.
איציק שמולי: אני בטוח שהשיקול הוא מקצועי ולא תקציבי.
טלי פלוסקוב: כמה כסף בכלל בכל הנושא הושקע, מה העלות?
שלומי מור: המענק עצמו הוא בשיעור של 180 שקלים.
שלומי מור: אנחנו מדברים על כ-140 אלף קשישים שיזכו לו.
שלומי מור: 140 אלף קשישים, סך העלות היא כ-25 מיליון שקל.
מאיר כהן: אני רק מבקש, היה דיון בלשכתי, אני שוב חוזר, בנושא הזה כשהייתי שר.
מאיר כהן: אמרתי לאנשי החיזוי: 'דבריכם לא צריכים להתקבל כתורה משמיים, יש את ההיגיון הפשוט, אתה לא צריך איש חיזוי.
מאיר כהן: יש את ההיגיון הפשוט שאומר למה הסתרתם את הדברים'.
מאיר כהן: הבטיחו אז לחזור עם תיקון, לא חזרו עם תיקון, הדברים השתנו, אבל אנחנו נאמנים למה שנתבקש, למה הורידו את היישובים האלה ועם הסברים.
מאיר כהן: סומך אתה רוצה להגיד משהו?
שי סומך: אדוני, אולי כדאי שבדיון כזה שהיו נציגים של המכון המטאורולוגי.
מאיר כהן: תראו, אני ביקשתי שיהיה דיון כזה, הנהלת הוועדה יודעת מה לעשות.
מאיר כהן: אנחנו לא נקיים הצבעה, אנחנו נסתפק בדבר הזה שאנחנו מברכים את שר הרווחה על התוספת הזאת.
מאיר כהן: מודים לאנשי הביטוח הלאומי - - -
טלי פלוסקוב: יש לי שאלה.
מאיר כהן: עוד שנייה.
נעה בן שבת: זאת אומרת שאנחנו לא סיכמנו עדיין את קיום ההיוועצות בנושא הזה?
מאיר כהן: להערכתי צריך עוד נתונים כי אם אנחנו כבר עושים את זה אז אולי זו הזדמנות לתקן.
מאיר כהן: יקבלו את המענק.
מאיר כהן: ההחלטה הזאת לא עוצרת - - -
טלי פלוסקוב: היא עוצרת.
שלומי מור: אם יקבע שתדחה ההיוועצות בוועדה לא נוכל להעביר את זה לחתימות ולא לשלם.
טלי פלוסקוב: בוא נשחרר.
מאיר כהן: תקשיבו טוב.
מאיר כהן: שחלילה לא, אנחנו מקבלים את חובת ההיוועצות.
מאיר כהן: מקבלים, תרצו, תעשו את הדברים.
מאיר כהן: אני אומר שתוך כדי תנועה צריך להיות פה עוד דיון שבו יבואו אנשי החיזוי ויגידו למה הורידו את היישובים האלה.
מאיר כהן: אני סומך על שר הרווחה וסומך על הביטוח הלאומי שאנשי החיזוי יחויבו להחזיר את היישובים האלה על ידי הוועדה.
מאיר כהן: אני מאוד מקווה ואתם תוכלו להכניס אותם לפול של התשלום.
מאיר כהן: אבל, שדבריי לא יובנו ההפך, לא תעז שום וועדה לפגוע ב-180 שקלים שמקבלים אותם קשישים שזקוקים לכל שקל.
מאיר כהן: את רוצה להוסיף משהו, בבקשה.
טלי פלוסקוב: לא להוסיף.
טלי פלוסקוב: אני רציתי לשאול, אני מנצלת את ההזדמנות שאתם כאן.